Groot ongelukkigheid oor PnP se dierekaarte | Maroela Media
Pick n Pay se Super Animal Cards (Foto: Pick n Pay)
Die groep het in 2016 in samewerking met SANparke met dié inisiatief begin wat klante met die dierekaarte beloon vir elke R150 wat hulle bestee. Die doel van dié kaarte is om veral die jongspan op 'n speelse manier op te voed en in te lig oor diere.
Talle klante het egter intussen foto's van dié kaarte, wat talle feitefoute bevat, op Facebook gedeel.
Van die feitefoute is onder meer dat 'n bok, wat glo nie in Suid-Afrika geteel word nie, verkeerdelik as 'n steenbok geïdentifiseer word. Dié einste "steenbok" kan volgens die kaarte ook meer as 1 000 km/h hardloop. Verder voer die kaarte aan dat die klein Arktiese sterretjie ('n voëltjie) sowat 125 kg weeg.
"Dit is vernederend," het Bryan Maritz op die groep se Facebook-blad gekla. "Daar is soveel foute in dié kaarte, dit dra geensins by tot onderrig nie."
SANparke het egter Donderdag in 'n verklaring gesê beide organisasies is bewus van die foute wat ingeglip het, en het reeds seker gemaak dat toekomstige kaarte nié met dieselfde foute drukkers toe gaan nie.
"Ons klante is mal oor dié reeks, en daarom is ons jammer oor die foute wat ingeglip het. Ons het op sosiale media met ons klante gekommunikeer en hulle laat weet dat die nuwe kaarte binnekort in al die winkels sal wees. Hulle kan hul foutiewe kaarte gratis kom omruil of vir ons [Pick n Pay of SANparke] via Facebook kontak sodat ons die kaarte by hulle kan kry."
Die Super Animal Cards-reeks bestaan uit 108 kaarte wat uiteindelik 'n vol album maak. SANparke ontvang R1 vir elke album wat verkoop word.
Dié veldtog duur steeds voort tot op 4 Junie.
Om R16200.00 te spandeer vir die kaarte en dan ook nog vol foute. Die internet gee baie beter feite, baie goedkoper!
Om nie eens te praat oor die geluide wat van die diere skynbaar maak nie.
Liewe Koos, waar kom jy aan jou bedrag van R16200? Hello dit kos nie R150 per kaart nie. Lees weer die post asb. Sanparke kry R1 vir elke ALBUM wat verkoop word, jy kry 4 kaarte vir elke R150 spandeer
Dit is so tipies . in die nuwe Suid Afrika is spelfoute en tikfoute en feite-foute niks nie .. Wat maak dit nou saak? Dit is tog 'n bok ? Ten hundred and seventy four nine hundred and eighty nine, hundred and twelve …… Dit is so tipies kenmerkend van 'n land wat in sy maai in is .. met alles .. vrot kos in winkels .dit is net 'n foutjie . gaan ruil dit om .. swak sanitasie .. ons werk nog daaraan … elektrisiteit is op .. gebruik minder … water is op .. gebruik minder .. Hoe… Lees meer »